b'\n_START_ARTICLE_\nPuolalainen vastarinta toisessa maailmansodassa\n_START_PARAGRAPH_\nPuolalainen vastarinta toisessa maailmansodassa tarkoittaa puolalaisten vastarintaa Saksan miehitt\xc3\xa4ess\xc3\xa4 Puolaa toisen maailmansodan aikana. Vastarintatoiminta k\xc3\xa4ynnistyi Saksan miehitetty\xc3\xa4 Puolan._NEWLINE_Ensimm\xc3\xa4iset vastarintaosastot olivat yleens\xc3\xa4 yksik\xc3\xb6st\xc3\xa4\xc3\xa4n eroon joutuneita sotilaita jotka kuulivat maansa antautuneen, mutta jatkoivat partisaanitoimintaa. Puolan vastarintaliikkeen ja partisaanitoiminnan merkitt\xc3\xa4vin saavutus on Varsovan kansannousu 1944. Vastarintaa oli my\xc3\xb6s maan ulkopuolella: Puolan pakolaishallitus toimi Lontoossa ja puolalaisia vapaaehtoisia taisteli liittoutuneiden riveiss\xc3\xa4. Puolan vastarintaliike oli luonteeltaan kansallinen, eik\xc3\xa4 se ollut kommunistien hallinnassa.'